
סימוכין : 87023317
לכבוד
פרופ' שטסמן יוחנן

מנהל רפואי

עמל ירושלים (לשעבר הוד אדומים) ( קוד מוסד 237C1)

השקמה 3

מעלה אדומים
פרופ' שטסמן הנכבד,
הנדון : סיכום בקרת פתע לטיפול בסיסי בבית חולים "עמל" ירושלים מעלה אדומים
מצ"ב סיכום בקרת פתע שהתקיימה במוסדכם בתאריך 9.8.17 ע"י אנשי צוות מאגף הגריאטריה. הבקרה נערכה  במטרה לבחון את התנהלות בית החולים בשעות אחר הצהריים וערב.
בבקרה נמצאו ליקויים חמורים  בתחום הטיפול התרופתי ובטיחות המטופל הדורשים התייחסות ותיקון תהליכי עבודה מיידים מצד המוסד.
בנוסף,  נמצאו ליקויים בתחום העברות, שינויי תנוחה,  התנהלות מערך ההזנה ופעילות פנאי הדורשים תיקון. 

המנהל הרפואי מתבקש להעביר עותק מדו"ח זה לשאר חברי הנהלת המוסד (למנהל האדמיניסטרטיבי ולמנהלת הסיעוד- אחות ראשית). על הנהלת המוסד להודיע ללשכת הבריאות בירושלים ולאגף גריאטריה במייל pniot.geriatrya@MOH.GOV.IL על תכנית תיקון התחומים לשיפור, וזאת תוך שבוע ימים מעת קבלת הדו"ח. לשכת בריאות  ירושלים מתבקשת לוודא תיקון הליקויים כפי שמצוינים.

ד"ר אירית לקסר

מנהלת המחלקה לסטנדרטים ואכיפה                                                                                      

העתקים:

מר משה בר סימן- טוב, מנכ"ל משרד הבריאות, ירושלים.
ד"ר ורד עזרא, ראש מנהל רפואה, משרד הבריאות, ירושלים.
ד"ר אהרון כהן, ראש האגף לגריאטריה, משרד הבריאות, ירושלים.

ד"ר יורם לוטן, מ"מ הממונה על הרישוי, משרד הבריאות, ירושלים.

ד"ר חן זמיר- שטיין, רופאה מחוזית, לשכת בריאות ירושלים. 
ד"ר איזבלה בראושטיין, גריאטרית מחוזית,  לשכת בריאות ירושלים. 

הנהלת האגף לגריאטריה. 
מר יוחנן סמואל, מרכז בכיר לנתוני בקרה ואיכות בגריאטריה, אגף גריאטריה, ירושלים. 

צוות בקרה ארצי.

סיכום בקרת פתע לטיפול בסיסי בבית חולים "עמל" מעלה אדומים
הבקרה התקיימה בתאריך 9.8.17  כניסה למחלקות בשעה 16:45 -20:15.
מטעם משרד הבריאות, האגף לגריאטריה, השתתפו הנציגים הבאים: מר חיים פרקש (ראש צוות הבקרה), ד"ר דורית רובינשטיין (אחות), גב' כחל יוספה (דיאטנית), גב' יעל רותם גלילי (פיזיותרפיסטית).
מטעם המוסד נכחו: מנהלת אדמניסטרטיבית, אחות כללית, רופאה תורנית, רופאה ויועצת גריאטרית, אחים/יות אחראי/ות משמרת, כוחות עזר, 2 עובדי ניקיון לכל הבניין, מנהל מטבח. 
1. תפוסת מטופלים במחלקות מול רישוי:
	מחלקה ברישוי
	שם המחלקה במוסד
	מספר מיטות ברישוי
	מספר מטופלים בפועל
	הערות

	סיעודית א
	ב
	36
	39
	

	סיעודית ב
	ג
	36
	39
	

	סיעוד מורכב תומך א'
	א
	36
	34
	

	סיעוד  מורכב תומך ב' 
	ה
	34
	39
	

	גריאטריה שיקומית ותת חריפה
	ד
	30
	32
	16 שיקומיים, 16 תת חריפה

	סה"כ
	
	172
	183
	


2. תקינת כוח אדם סיעודי:
· סיעודית א' - אחות מעשית + 4 כוחות עזר.
· סיעודית ב' – אחות מוסמכת + 3 כוחות עזר.
· סיעוד מורכב תומך א' – 2 אחים מוסמכים + 4 כוחות עזר.
· סיעוד מורכב תומך ב' – 2 אחים מוסמכים, אח מעשי + 4 כוחות עזר.
· גריאטריה שיקומית ותת חריפה – 3 אחים מוסמכים + 4 כוחות עזר.
· במחלקה סיעודית א' אחות אחראית משמרת אחות מעשית.
3. תנאים סביבתיים:
· המחלקות היו מוארות,  ומאווררות.
· בחלק מהמחלקות, החדרים לא היו נקיים, צואה מרוחה על הרצפה (סיעודית אא) .
· הטמפרטורה בחדרים ובשטחים הציבוריים נעימה. 
· בחדרי המדרגות בין המחלקות, ריח חזק מאד של סיגריות.
· לחצני מצוקה במחלקות -  לא ניתן היה לשמוע אותם / יש להגביר את עוצמת הצפצוף של המערכת בתחנת אחות. 
· יש להוסיף כבלים של לחצני מצוקה במספר חדרים בכל המחלקות. 
· חלק מהמטופלים לבושים בחלוקים של בתי חולים, חלקם בלבוש אישי.
· מספר מטופלים  לא קיבלו כיסאות גלגלים מהמוסד אלא שוכרים מיד שרה ומשלמים על כך כסף. 
יש לוודא שכל המטופלים בכל המוסד יקבלו את הציוד הנדרש מהמוסד על פי הדרישות של חוברת ההצטיידות. 
4. טיפול אישי
· רוב המטופלים שהו בחדרי האוכל במחלקות, ללא תעסוקה. 
· חלק מהמטופלים שהו עם מלווים ובני משפחה בלובי הבניין, במרפסת למרות החום הגדול.
· טופס שינויי תנוחה מצוי על מיטות המטופלים הזקוקים לשינויי תנוחה. אין ביצוע ותיעוד עקבי של שינויי התנוחה.
· אצל חלק מהמטופלים, שינוי התנוחה שתועד לא היה תואם למה שבוצע בפועל.
· במחלקה לגריאטריה שיקומית/ תת חריפה- מטופלת הנמצאת במחלקה כבר כחודש ימים, אינה שומעת, לא משתמשת במכשירי שמיעה, מתקשה בצורה משמעותית לתקשר עם סביבתה. מרגע הגעתה למחלקה עד מועד הבקרה לא נבדקה ע"י קלינאי תקשורת. נבדקה ע"י רופא א.א.ג. בלבד .
· במחלקה לסיעוד מורכב תומך א'- מטופל ציין שהמטפל האישי שלו מגיע לטפל ולרחוץ אותו כי הצוות לא עושה את זה. מתלונן על כאבים לא מאוזנים.
· במחלקה לסיעוד מורכב ב' יש מטופלת שיורדת מהמיטה רק בזמן שהפיזיותרפיסטית שמה לה סדים. יש למצוא דרך לאפשר למטופלת לרדת מהמיטה בשאר הימים והשעות. 
· בשעה 18:00 מרבית המטופלים המוזנים בזונדה היו במיטתם. 
· העברת מטופלים בוצעו, בחלק מהמקרים בחוסר רגישות כלפי המטופלים.
5. ארוחות:
· ארוחת הערב החלה בשעה 19:00.
· קיים תפריט מחלקתי, אך קשה ממנו להבין את פיזור הארוחות השונות.
· אין התייחסות לארוחת השכמה.
· ארוחת ביניים של אחה"צ ניתנה בחלק מהמחלקות בשעה 17:30 – לא תאמה את התפריט.
· ארוחת ערב – לא תאמה ברובה את התפריט.
· בכל המחלקות יש מפות פרחוניות מפלסטיק שאינן תואמות לכלי ההגשה. 
· כמות המזון היתה תקינה.
· יש לציין כי חלק מהמטופלים קיבלו מנות אישיות כמו ביצה קשה, טונה, פודינג – אין תיעוד של התוספות הנ"ל במטבח המחלקתי. 
· המנה הטחונה היתה דלילה מדי. סלט עגבניות שהוכן בקייטרינג היה מימי ולא אכיל. 
· האכלת המטפלים היתה מכבדת. 

6. שימוש באמצעי הגבלה מכניים:
· במחלקה סיעודית א' – 16 מטופלים עם שימוש בהגבלות מכניות. 
· במחלקה סיעודית ב' – 9  מטופלים עם שימוש בהגבלות מכניות. 
· במחלקה לסיעוד מורכב א' – 10 מטופלים עם שימוש בהגבלות מכניות.
· במחלקה לסיעוד  מורכב תומך ב' – 12 מטופלים עם שימוש בהגבלות מכניות. 
· במחלקה לגריאטריה שיקומית/תת חריפה – 2 מטופלים עם שימוש בהגבלות מכניות. 
· אמצעי הגבלה – שולחנית, חגורת משולש וחגורת בטן, כפפה.
7. התנהלות הטיפול התרופתי:
· בכל מחלקות הבית, תרופות שינה ניתנות בשעה 18:00 ולא כפי שמצוין בהוראה בשעה 21:00 / 22:00.
מחלקה לסיעוד מורכב תומך ב' – אח מוסמך ומעשי:
· אח מעשי חילק תרופות בכוסיות, לא דווח לאחראי המשמרת על מחסור בתרופות. 

· אח אחראי משמרת, לא היה מודע לחוסר תרופות במחלקה.
· אח אחראי משמרת, ריסק פרקוסט  ומהל במים עבור מטופלת עם הזנה אנטרלית. הפרקוסט הוצא ונחתם בספר טוקסיקה ע"י אח אחר.
מחלקה לגריאטריה שיקומית/תת חריפה – אח מוסמך:
· קרדקס התרופות של צד אחד, של השעות 18:00 ו- 20:00, היה חתום לפני חלוקת התרופות למטופלים. 
· זריקות אינסולין של השעה 18:00 ושל השעה 22:00 היו חתומים בשעה 17:45 עוד לפני שהמטופל קיבל את האינסולין. ממצא חמור.
· מזרק עם וונקומיצין למתן פומי, היה במגירת המטופלת מבלי שצוין שם המטופלת,  התרופה שמצויה במזרק, מינון. 
מחלקה סיעודית ב' – אחות מוסמכת: 

· קרדקס התרופות של השעות 18:00 ו- 20:00 היה חתום לפני חלוקת התרופות למטופלים. 
· זריקות אינסולין של השעה 18:00 ושל השעה 22:00 היו חתומים בשעה 17:45 עוד לפני שהמטופל קיבל את האינסולין. ממצא חמור.
· מזון ייעודי – חתימות של אבקות חלבון ומזון ייעודי טרם המתן. 
מחלקה סיעודית א' - אחות מעשית: 

· קרדקס התרופות של השעות 18:00 ו- 20:00 היה חתום לפני חלוקת התרופות למטופלים, כולל תוספי מזון. 
· זריקות אינסולין של השעה 18:00 ושל השעה 22:00 היו חתומים בשעה 17:45 עוד לפני שהמטופל קיבל את האינסולין. ממצא חמור.
מחלקה לסיעוד מורכב א' – אח מוסמך:
· קרדקס התרופות של השעות 18:00 ו- 20:00 היה חתום לפני חלוקת התרופות למטופלים. 
· זריקות אינסולין של השעה 18:00 ושל השעה 22:00 היו חתומים בשעה 17:45 עוד לפני שהמטופל קיבל את האינסולין. ממצא חמור.
· ספירת טוקסיקה של שעה 23:00 הייתה חתומה בשעה 19:00, מלבד תרופה הניתנת קבוע לאחד המטופלים.
8. בטיחות המטופל:
· במחלקה סיעודית ב' נצפתה מטפלת שהשאירה מטופלת במקלחת ללא השגחה ויצאה להביא מכנסון (טיטול). 

· לא מודדים כמות מזון ייעודי אלא שופכים ישר לשקית קנגורו – חמור.
· במחלקה לסיעוד מורכב א' כל שקיות ההזנה היו מעל 48 שעות ולא על פי הוראות היצרן.
· בחלק מהמחלקות לא היה תיעוד המזון הייעודי, כמות ותדירות מתן. 

· מטופלים המוזנים מהזנה אנטראלית במיטה בשעה 18:00 – לא היתה הרמה של מראשות המיטה בזמן מתן ההזנה. 
· מטופלים רבים אינם נועלים נעלים ויושבים יחפים. 
9. שמירה על כבודו ופרטיותו של המטופל:
· יש וילונות הפרדה בין המיטות בחדרים. 
· במחלקה לגריאטריה שיקומית החליפו למטופלת טיטול בשירותים עם דלת פתוחה למרחב הציבורי של המחלקה. 
10. פעילות פנאי:
· לא הייתה אף פעילות פנאי בכל המחלקות. באחת המחלקות הטלויזיה אף לא פעלה. המטופלים ישבו ללא מעש החל משעת הקימה אחר מנוחת הצהרים ועד ארוחת הערב. 
11. שביעות רצון מטופלים/בני משפחה:
· בשיחה עם בני משפחה, הם  הביעו חוסר שביעות רצון מהיחס, מהטיפול, מהניקיון ומהאוכל בבית החולים.
· משפחות דווחו על מחסור במטפלים אחר הצהרים ביום שלפני הבקרה. 
· במהלך השיחות עם המטופלים, אחד מהם סרב לדבר בזמן שאח היה נוכח בחדר. נוצר הרושם שמפחד להביע את דעתו.  

